CELEX: 32008R1253
Language: et
Date: 2008-12-15 00:00:00
Title: Komisjoni määrus (EÜ) nr 1253/2008, 15. detsember 2008 , mis käsitleb metioniini hüdroksüanaloogi vaskkelaadi lubamist söödalisandina (EMPs kohaldatav tekst)

16.12.2008   
            
            
               ET
            
            
               Euroopa Liidu Teataja
            
            
               L 337/78
            
         
      KOMISJONI MÄÄRUS (EÜ) nr 1253/2008,
   15. detsember 2008,
   mis käsitleb metioniini hüdroksüanaloogi vaskkelaadi lubamist söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus lisas nimetatud preparaadi lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb metioniini hüdroksüanaloogi vaskkelaadi preparaadi lubamist broilerkanade söödalisandina, mis liigitatakse söödalisandite kategooriasse „toitainelised lisandid”.
            
         
               (4)
            
            
               Euroopa Toiduohutusameti (edaspidi „toiduohutusamet”) 16. aprilli 2008. aasta arvamuse põhjal ei ole metioniini hüdroksüanaloogi vaskkelaadil broilerkanadega seotud kasutuse puhul kahjulikku mõju loomade või inimeste tervisele ega keskkonnale. (2) Toiduohutusamet jõudis ka järeldusele, et kõnealune toode ei põhjusta broilerkanade söödalisandina kasutamisel muid ohte, mis võiksid määruse (EÜ) nr 1831/2003 artikli 5 lõike 2 alusel välistada selle lubamist. Kõnesoleva arvamuse kohaselt võib seda preparaati pidada bioloogiliselt kättesaadava vase allikaks ja see vastab broilerkanadele ette nähtud toiteaineliste lisandite kriteeriumidele. Toiduohutusameti arvamuses soovitatakse ka asjakohaseid meetmeid kasutajate ohutuse tagamiseks. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (5)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. detsember 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on the safety and efficacy of Mintrex®Cu (Copper chelate of hydroxy analogue of methionine) as feed additive for all species. The EFSA Journal (2008) 693, 1–19.
   
      LISA
      
         
                     Lisandi identifitseerimisnumber
                  
                  
                     Loa omanik
                  
                  
                     Lisand
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     Elemendi (Cu) sisaldus (mg/kg) täissöödas, mille niiskusesisaldus on 12 %
                  
               
                     Toitaineliste lisandite kategooria. Funktsionaalrühm: mikroelementide ühendid
                  
               
                     „3b410
                  
                  
                     —
                  
                  
                     Metioniini hüdroksüanaloogi vaskkelaat
                  
                  
                     
                                  
                              
                              
                                 Lisandi kirjeldus:
                                 
                                              
                                          
                                          
                                             Metioniini hüdroksüanaloogi vaskkelaat, mis sisaldab vähemalt 17 % vaske ja 78 % (2-hüdroksü-4-metüültio) butaanhapet
                                          
                                       
                                              
                                          
                                          
                                             Mineraalõli: ≤ 1 %
                                          
                                       
                                              
                                          
                                          
                                             CAS: 292140-30-8
                                          
                                       
                           
                                  
                              
                              
                                 Analüüsimeetod: (1)
                                 
                                 Aatomabsorptsioonspektromeetria (AAS)
                              
                           
                  
                     Broilerkanad
                  
                  
                     —
                  
                  
                     —
                  
                  
                     25 (kokku)
                  
                  
                     Lisand tuleb lisada söödasse eelsegus.
                     Kasutajate ohutuseks: käitlemisel tuleb kasutada respiraatorit, kaitseprille ja kaitsekindaid.
                  
                  
                     5.1.2019
                  
               
      
         (1)  Analüüsimeetodite üksikasjad on esitatud ühenduse tugilabori veebilehel http://www.irmm.jrc.be/crl_feed_additives”